Inciemā 2017. gada 09. septembrī

# NOLIKUMS Nr 06/17

# „PAR LATVIJAS PAUERLIFTINGA FEDERĀCIJAS VECĀKO TRENERI”

(Ar izmaiņām no 12.03.2021.)

1. Latvijas Pauerliftinga Federācijas (turpmāk tekstā - LPF) nolikums „Par LPF vecāko treneri” nosaka LPF vecākā trenera apstiprināšanas kārtību, viņa tiesības un pienākumus.
2. Par LPF vecāko treneris var tikt apstiprināts jebkurš pilngadību sasniedzis Latvijas pilsonis vai pastāvīgais iedzīvotājs, ievērojot šādus nosacījumus:
	1. Amata pretendents ir ieguvis augstāko sporta izglītību (B, A kategorijas treneris) vai turpina mācīties sporta jomā jeb amata pretendentam ir izglītība sporta jomā (C kategorijas treneris) un ir augstākā izglītība citā jomā.
	2. Amata pretendents spēka trīscīņas vai līdzīga spēka sporta veida trenera darbā nostrādājis ne mazāk kā 5 gadus,
	3. Amata pretendents pārvalda Valsts valodu un vismaz vienu svešvalodu,
	4. Amata pretendenta sagatavotā komanda vismaz 5 gadus aktīvi piedalījusies Latvijas čempionātos vai Kausa izcīņas posmos un vismaz reizi guvusi uzvaru komandu vērtējumā.
3. LPF vecāko treneri apstiprina LPF valdes sēdē ar vienkāršu balsu vairākumu uz valdes sasaukuma laiku. Vairāku pretendentu gadījumā priekšroka ir kandidātam, kurš jau ir strādājis par LPF vecāko treneri.
4. LPF vecāko treneri var pirms laika atsaukt no amata, ja viņš atkārtoti ir pārkāpis šī nolikuma prasības vai arī atkārtoti gada laikā neveic savus pienākumus un pirmā pārkāpuma gadījumā ticis brīdināts.
5. LPF vecākā trenera darba pienākumi ir:
	1. Pieteikumu sportistu dalībai starptautiskajās sacensībās apkopošana, LPF starptautiskās izlases veidošana startiem Starptautiskās Pauerliftinga Federācijas (turpmāk tekstā – IPF) sacensībās.
	2. Starptautisko sacensību dalības kalendāra sastādīšana un iesniegšana LPF valdes priekšsēdētājam līdz esošā gada 05. decembrim, vai citam viņa noteiktam datumam, kā arī koriģēšana pēc nākamā gada budžeta apstiprināšanas.
	3. Finansiālo tāmju sastādīšana paredzamajiem starptautiskajiem startiem vienas sacensības un visa kalendārā gada ietvaros, to iesniegšana LPF valdes priekšsēdētājam pēc viņa pieprasījuma.
	4. LPF starptautiskās izlases pieteikšana dalībai IPF starptautiskajās sacensībās, kā arī izlases apdrošināšanas organizēšana vai šī pienākuma deleģēšana LPF sekretāram.
	5. Finansiālo jautājumu risināšana pēc finansiālā izdevīguma principa saistībā ar izlases transportēšanu un izmitināšanu sacensībās, kā arī šo procesu organizēšana vai šo pienākumu deleģēšana LPF sekretāram.
	6. Izlases sportistu vadīšana starptautiskajās sacensībās un atbildība par sportistu uzvedību saskaņā ar IPF noteiktajām prasībām “Par vecāko treneri (*Head coach*) starptautiskās sacensībās”.
	7. Uzņemties atbildību par izlases sportistu atbilstību WADA Antidopinga noteikumu prasībām
	8. Iesniegt LPF valdes priekšsēdētājam 10 dienu laikā pēc starptautiskajām sacensībām finanšu izdevumus apliecinošos, kā arī citus nepieciešamos dokumentus.
6. LPF vecākā trenera tiesības ir:
	1. Vienpersoniski izlemt par dalībnieka iekļaušanu LPF starptautiskajā izlasē vai atteikumu iekļaut, kā arī sacensībām, svara kategoriju un grupu, kurā izlases sportistam startēt, atbilstoši Latvijas izlases interesēm un ja sportists ievērojis nolikumu „Par sportistu dalību starptautiskajās sacensībās”. Atteikuma gadījumā sportists 10 dienu laikā ir tiesīgs iesniegt sūdzību LPF valdei. Valdes lēmums būs galīgs un nepārsūdzams.
	2. Atteikt iespēju atlētam startēt starptautiskajās sacensībās, ja viņš vai viņa pārstāvētais sporta klubs pārkāpis nolikumu „Par sportistu dalību starptautiskajās sacensībās”
	3. Pārstāvēt sportistu un komandas intereses lemjot par finansējuma piešķiršanu sportistiem dalībai starptautiskajās sacensībās valsts, pašvaldību un privātajā sektorā.
	4. Veikt visu LPF starptautiskās izlases dalībnieku treniņu procesa kontroli pēc saviem ieskatiem izvēloties kontroles metodes.
	5. Pieprasīt LPF izlasē iekļautajam sportistam veikt ārpus kārtas dopinga kontroli par saviem finanšu līdzekļiem, ja šis sportists LPF izlasē iekļauts pirmo reizi vai nav nekad veicis dopinga kontroli Latvijas sacensībās vai arī radušās pamatotas aizdomas par sportista atbilstību WADA Antidopinga noteikumu prasībām.
	6. Saņemt finansiālo nodrošinājumu dalībai starptautiskajās sacensībās, kā arī komandējuma naudu dalībai starptautiskajās sacensībās no LPF saskaņā ar MK noteikumiem Nr. 969 “Kārtība, kādā atlīdzināmi ar komandējumiem saistītie izdevumi”, ja tas paredzēts LPF budžetā.

Latvijas Pauerliftinga Federācijas valdes priekšsēdētājs A. Rožlapa